
Környezettudatosság kisgyermekkorban, avagy miből lesz a cserebogár

Tudományos Diákköri Konferencia dolgozatunk témája az óvodások és kisiskolások környezettudatosságra való nevelése és ennek fontossága a mindennapi életben. Ahhoz, hogy értékelhető eredményt kapjunk a témával kapcsolatban, képekkel illusztrált kérdőívek segítségével mértük fel a gyerekek tudását az adott tárgykörről.
A témaválasztás adott volt, hiszen környezetmérnökként a környezettudatosságra való nevelés is a hatáskörünkbe tartozik.
Dolgozatunk keretein belül az óvodások és kisiskolások környezettudatos nevelésének jelentőségét és fontosságát vizsgáltuk. Felmérésünkben kitértünk környezetvédelemmel, energiatakarékossággal és hulladékgazdálkodással kapcsolatos témakörökre. Ezáltal egy képet kapunk a gyermekek jelenlegi tudásszintjéről. A kapott eredmények alapján javaslatokat teszünk a oktatási módszerek fejlesztésére.
 



